Blæsevejret fra onsdag fortsætter i dag, og det er særligt ved vestkysten, at det rusker med jævn til hård vind, og vindstød der har karakter af kuling. I den nordligste del af vores landsdel og på Læsø vil dagen være solrig og kun med få, drivende skyer og temperaturer, der kan nærme sig 20 grader. Lidt flere skyer vil man formentlig kunne opleve i Himmerland, hvor der også er risiko for enkelte byger.
Det blæser i dag med jævn til hård vind i det nordjyske, og over Skagerrak og ved vestkysten er der vindstød af hård kuling.